এল এর লুৎফর, আই- এর ইমরান, এফ- এর ফুল সাবলেট ভারা থাকে ই- এর ইমনের বাসায়। ইমনের বাবা একজন অবসরপ্রাপ্ত সরকারি কর্মকর্তা, ইমনরা দুই ভাই এক বোন। ইমনের বোনের একটি ছেলের সাথে সম্পর্ক আছে, ছোট ভাইটি বেসরকারি বিশ্ববিদ্যালয়ে অধ্যায়নরত আর অন্যদিকে ইমনের আছে টুম্পা নামের এক অসম্ভব সুন্দরী প্রেমিকা। ইমনের প্রেমটি আর দশটি প্রেম থেকে আলাদা ওদের একদিন ভাল থাকে তো তিনদিন খারাপ থাকে। টুম্পার সাথে সম্পর্ক খারাপ থাকার অন্যতম কারন হল ইমনের অনিশ্চিত ভবিষ্যত। টুম্পা কোন ভাবেই হিসাব মিলাতে পারে না ইমনকে সে তার জীবনে কি ভাবে পাবে কারন ইমন নিজের জীবনের ব্যাপারে বড্ড বেশি উদাসীন।